ULD

ULD ("Unit load device") ehk laadimisühik on alus või konteiner, mida kasutatakse pagasi, kauba ja kirjade kiireks ja ohutuks transpordiks lennukis. Laadimisühikut kasutatakse selleks, et kaubad oleksid lennukis turvaliselt kinnitatud ning ka selleks, et peale- ja mahalaadimine toimuks kiiresti. Iga ULD jaoks koostatakse dokument, kus on kirjas kõikide konteineris olevate kaupade andmed, et kaupade liikumist saaks hõlpsamini jälgida.
ULD tüübid.
ULD võib olla nii konteineri kui ka aluse kujul, mõlemad on standardiseeritud mõõtmetega, et neid saaks laadida nii kitsa- kui ka laiakerelistesse lennukitesse. Igale lennukile sobib teatud arv konteinereid vastavalt kere ehitusele. Konteiner on valmistatud kergest materjalist, näiteks alumiiniumist, plastist, balsapuust ja klaaskiust ning koosneb raamist, paneelidest ja uksest. Konteinereid on mitut tüüpi: kokkupandavad, soojustatud, ventileeritud, külmkehaga jne. Alusena esineval ULD-l on kinnituskohad, kuhu kinnitatakse võrk, et kaubad aluselt ära libiseda ei saaks. 
Lennuveo konteinerid "("ingl.k. "air cargo container)" jaotatakse lennuki ülemise (peateki) ja alumise teki konteineriteks. Kuna lennuki alumine tekk on ülemisest madalam ja kitsam, on ka alumise teki konteinerid väiksemad. Lennuveo konteinerite kuju  vastab lennukikere kujule kasutamaks maksimaalselt lennuki kaubatekkide ruumala. Selline erinevus tuleneb lennukikere kujust, lennuki ehitusest ja seadmete paiknemisest lennukil. 
Lennuki võime transportida kaupu, on piiratud nii mahu kui ka kaaluga. Selleks, et veetav kasulik last oleks võimalikult suur, peaksid olema laadimisühikud ise võimalikult väikese kaaluga. Sel põhjusel valmistatakse konteinereid alumiiniumist, plastikust, lamineeritud balsapuust ja klaaskiust. Enamik laadimisühikutest on valmistatud alumiiniumisulamist. Lennukikere piiratud mahtude tõttu peavad laadimisühikud olema valmistatud arvestusega, et kogu lennukikere kaubaruum saaks maksimaalselt ära kasutatud. Reisilennukitel on peatekil reisijate salong, mistõttu kasutatakse reisilennukitel ainult alumise teki konteinereid. 
Lennukite kaubaruumide temperatuuri on võimalik teatud piirides reguleerida, kuid kindla ühesuguse temperatuuri hoidmine pole võimalik päikese kiirguse muutumise ja puudulikult tihendatud ukseavade tõttu. Järelikult tuleb kasutada temperatuuritundlike kaupade veoks täiendavat inventari. Lennu- ja käitlemistoimingute ajal kindlaksmääratud temperatuurirežiimi vajavate kaupade veoks on kasutusel termokonteinereid "("inglise "thermal container; heat and cool container )." Tegemist on konteineriga, milles on võimalik hoida mitme ööpäeva jooksul stabiilset temperatuuri (vahemikus +20 kuni –20 ºC). Termokonteinereid kasutatakse enamasti farmaatsiatoodete ja biotehnoloogiliste materjalide veoks.
Konteineri lagi, seinad, põrand ja uks on termoisoleeritud. Temperatuuri hoidmiseks kindlal tasemel on termokonteineril isereguleeriv seade. Kasutusel on nn kuiv jää, akumulaatori energia ja termostaat, mis hoiab konteineri sees soovitud temperatuuri. Päikesekiirguse mõjul asetleidva soojenemise vähendamiseks on konteineri küljed valged. Termokonteinereid valmistatakse eri kuju ja suurusega, neid saab tõsta kahveltõstukiga ja vedada vankritel (inglise "dolly"). 
Lennuveo alus "("ingl.k. "air cargo pallet)" on alumiiniumsulamist valmistatud alus, kuhu paigutatakse kaup lennukile laadimiseks. Pakkeüksused paigutatakse alusele tihedalt ja kinnitatakse spetsiaalse võrguga, vajadusel lisaks ka rihmadega. Lennuveo aluseid valmistatakse erinevate mõõtudega vastamaks konkreetse lennuki lastiruumi põrandapinna mõõtmetele. 
Paksust alumiiniumplekist valmistatud lennukaubaaluseid kasutatakse suurte kaubalennukite peatekkidel. Võrreldes kinnise konteineriga mahutab alus kaupu sellest enam ning ka kauba pakkimine lennualusele toimub kiiremini. Enamik lennukauba alustest on valmistatud vastupidavast alumiiniumsulamist. Kaubaaluse ääris on varustatud spetsiaalsete aasadega, mille külge saab kinnitada pakkeüksusi alusel hoidva võrgu. Kaup kaitstakse ilmastiku eest kilega. Võrk omakorda fikseeritakse aluse külge kinnitusrihmadega. 
Konteineri eelised :
Aluse ja võrgu eelised :
Identifitseerimine.
Enamus ULD-sid on sertifitseeritud. Selleks, et aru saada, kas ULD on sertifitseeritud, mis mõõtmetega ja mis kujuga ta on, on igal konteineril või alusel oma kood. Esimesed kolm tähte on IATA ("International Air Transport Association") − kood, kus esimene täht näitab laadimisühiku kategooriat, teine täht näitab põhja mõõte ning kolmas täht näitab profiili ja selle mõõte. Kolmekohalisele tähekombinatsioonile järgneb unikaalne seerianumber ning selle järgneb omaniku kood.
Igal ULD-l peab olema lisaks spetsiaalsele koodile markeeritud ka maksimaalne brutokaal (MGW – "maximum gross weight") ja tühikaal, mõlemad nii kilogrammides kui ka naeltes.
ULD kategooriad.
Mõned näited kolmekohalise koodi esimesest tähest:
Põhimõõtmed.
Mõned näited kolmekohalise koodi teisest tähest: 
Kuju kategooriad.
Mõned näited kolmekohalise koodi kolmandast tähest: 
Näiteks AMJ 0727 DHL näitab, et tegemist on sertifitseeritud konteineriga, mille põhja mõõdud 2438 x 3175 mm ning välismõõtudega 2438 x 2438 mm ning see sobib põhitekile lennukis. Neljakohaline kood on unikaalne kood, et eristada konteinereid, ning DHL lõpus näitab, et konteiner kuulub DHL-ile.